《和家字韵呈同社诸公》
宋代·廖行之

平生四海鲁东家，貌敬谁能礼有加。
试问离歌谈狗曲，何如艳曲唱山茶。
广平似铁诗犹好，河内闻箴喜更夸。
惟有谪仙堪痛饮，世间佳处乐无涯。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。